आलू- एह्‌दी खेती-बाड़ी स्हाड़े डुग्गर प्रदेश च आम होंदी ऐ। एह्‌दा बू’टा इक-दो फुट उच्चा होंदा ऐ। एह्‌दियां मतियां शाखां होंदिया न। इसी थोह्‌ड़ें चैड़े ते लम्बे पत्तर लगदे न, कोई-कोई पत्तर कटा आ’ला बी होंदा ऐ। एह्‌दी जड़ गी ख’ल्ल मुट्टियां गंडियां लगदियां न इनें गी गै आलू आखदे न। इक बू’टै दे ख’ल्ला किलो-दो किलो आलू निकलदे न। इन्दे अकार ते रंग भेद कन्नै केई किस्मां न-जियां लाल, चिट्टे लौह्‌के-लौह्‌के बड्डे-बढ्डे देसी प्हाडी वगैरा। आलुएं दियां केई चीजां बनादियैं न सलूना, चिप्स, आलू टिकियां, पापड़, बगैरा। आलू गी बर्ते च बी खन्दे न। दूइयां सब्जियां मौसम दे कन्नै गली-सड़ी जंदियां न पर एह् सदा ब्हारी सब्जी ऐ।